als_Latn dik_Latn sag_Latn
Shqiptarët votuan kryetarin, ai avancon maqedonasit dhe nuk realizon premtimetPublikuar 7 hours ago në Lajmpress
Pse heshtemi para një realiteti të hidhur..., zgjedhjet lokale në Kumanovë gjatë tre mandateve të fituara ne si shqiptarë po humbasmi shumë. Edhe pse 12 vite në koalicion këshilltarët shqiptarë nuk mund as t'i afrohen përfaqësimit adekuat, si në punësime, si në investime, si në avancimin e statusit juridiko-politikë të shqiptarëve. Nuk e di ku qëndron problemi: në deficitin intelektualo-politik të politikës shqiptare apo eventualisht në hipotekat e krijuar, që po ndodhin me kalimin e kohës në bashkëqeverisje. Ne të gjithë e dimë se kryetari aktual i komunës së Kumanovës Zoran Damjanovski-Cic, tani 3 mandate i siguron falë votave të shqiptarëve, të cilat zakonisht i hidhen atij në raundin e dytë zgjedhor, ndërkohë që ne shqiptarët asnjëherë nuk kemi kërkuar llogari prej tij, pse dhe cfarë bëri ai në kuptimin e realizimit të asaj që na kishte premtuar, si dhe nëse ai si kryetar i komunës së Kumanovës, ka borxh ndaj këtij populli. Duke anashkaluar partitë shqiptare në koalicion, kreu i Kumanovës u betua në çdo zgjedhje se do të jetë korrekt ndaj shqiptarëve, bile-bile në mandatin e tretë shkoi aq larg, saqë deklaroi, citojë: "Kësaj radhe i jam shumë borxh shqiptarëve të Kumanovës". Parashtrohet pyetja logjike: Cka bëri? Kaluan dy vite në nivel lokal, pas dy muajve ai punësoi 45 maqedon dhe vetem 5 shqiptarë, duke ulë përfaqësimin e shqiptarëve nga 11 përqind, në 9 përqind.
A thua vallë shqiptarët e Kumanovës që i dhanë 6.100 vota zotriut, a e dinë sa projkete kanë kaluar në anen maqedone dhe sa janë realizuar në "anën shqiptare", pastaj sa rrugë janë ndërtuar, sa kanalizime, sa ndihma, sa projekte sportive per klubet maqedone, sa punësime, sa avancime tek maqedonasit, sa tek shqiptarët. Prej 9 sektoreve, vetem 1 udhëheqës është shqiptar, prej 25 nënsektorëve asnjë nuk është shqiptar, prej 18 të punësuarve shqiptarë, të gjithë janë bashkputorë të ri. Asnjë maqedon nuk ka status më të vogël se Këshilltar. Kaluan dy vite premtimet e këshillatarve shqiptarë mbetën "status-quo" nje prej projekteve e cila kalon tre here ne Këshill dhe nuk realizohet dhe i cili projekt eshte per t'u dhimbsur, eshte Parku i qyetit tone, i cili po shkon drjet e privatizimit dhe shitjes. Vallë, a edhe kjo dotë ndodhë atëherë parashtrohet pyetja: Ku do të luajnë e argëtohen fëmijët tanë? Ku do t'i kalojme ne si pensionistë ditët që do të na ngelin..., a edhe këtu do të heshtim?
Deri kur ne shqiptaret e vendosim per kryetarin, në rrethin e dytë dhe ai në shenjë fakenderimi kështu do të na hakmerret? Me këtë rast doja një apel t'ia bëja bashkëqytetarëve të mi: në zgjedhjet e ardhshme të mos dalin fare në raundin e dytë zgjedhior nëse nuk do të ketë ndonjë kandidatë shqiptarë. Më besoni se nuk keni për kë të dilni, sepse për të gjitha këto gjëra që shkrova i mbulova me fakt. Thonë që para fakteve heshtë edhe mbreti!
als_Latn als_Latn als_Latn als_Latn